OpenLLM-France/wikimedia huggingface dataset:
# 1519
## Esdeveniments
### Països Catalans

* Carles I de Castella i Aragó jura les constitucions catalanes i convoca corts a Barcelona.

### Resta del món

* setembre - Fernão de Magalhães, al servei de Carles V, emprèn viatge amb cinc caravel·les per descobrir el mític pas entre l'oceà Atlàntic i el Mar del Sud.

## Naixements
### Resta del món

* 13 d'abril, Florència: Caterina de Mèdici, reina de França (m. 1589).
* 27 de maig - Florència, República de Florència: Girolamo Mei, historiador i filòsof (m. 1594).
* 12 de juny - Florència, República de Florència: Cosme I de Mèdici, Gran Duc de Toscana (m. 1574).

## Necrològiques
### Països Catalans

* 24 de juny - Ferrara (Itàlia): Lucrècia Borja, filla de Roderic Gil de Borja i Borja, que l'any 1492 fou nomenat papa amb el nom d'Alexandre VI (n. 1480).
* Pedro de Mendoza, 40è President de la Generalitat de Catalunya.

### Resta del món

* 2 de maig - Amboise, França: Leonardo da Vinci, artista renaixentista italià (n. 1452).

## Referències

* ↑ Sutherland, N.M. «Catherine de’ Medici» (en anglès). Encyclopaedia Britannica, 19-10-2023. [Consulta: 18 novembre 2023].
* ↑ «MEI, Girolamo in "Dizionario Biografico"» (en italià). Arxivat de l'original el 2020-07-20. [Consulta: 4 maig 2020].
* ↑ «COSIMO I de' Medici, duca di Firenze, granduca di Toscana in "Dizionario Biografico"» (en italià). Arxivat de l'original el 2020-04-23. [Consulta: 6 juny 2020].
* ↑ «LEONARDO da Vinci in "Dizionario Biografico"» (en italià). Arxivat de l'original el 2020-06-15. [Consulta: 4 maig 2020].
# Lungern

Lungern és un municipi del cantó d'Obwalden (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# UTP

UTP té els següents significats:
* Cable parell trenat (Unshielded twisted pair)
* Trifosfat d'uridina, nucleòtid pirimidina
# Vallermosa

Vallermosa (en sard, Baddermosa) és un municipi italià, dins de la Província de Sardenya del Sud. L'any 2007 tenia 2.485 habitants. Es troba a la regió de Monreale. Limita amb els municipis de Decimoputzu, Iglesias (CI), Siliqua, Villacidro (VS) i Villasor.

## Administració

Llista d'alcaldes :
| Període | Identitat | Partit |
| 2005- | Sergio Catta | Llista Cívica |
# Puig d'en Clos

El Puig d'en Clos és una muntanya de 199 metres que es troba al municipi de Llers, a la comarca catalana de l'Alt Empordà.
# Pancheraccia

Pancheraccia (en cors Pancheraccia) és un municipi francès, situat a la regió de Còrsega, al departament d'Alta Còrsega. L'any 1999 tenia 184 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 124 | 137 | 125 | 116 | 187 | 184 |

## Administració

Llista d'alcaldes :
| Període | Identitat | Partit | Qualitat |
| 2001- | Paul Angeli | UMP | |
# A commentariis

A l'antiga Roma, els a commentariis eren personal treballador d'un tabularium (un tipus d'arxiu) encarregats d'enregistrar l'entrada de documents originals i de conservar-los. També s'encarregaven de fer-ne còpies autoritzades i de certificar l'autenticitat d'aquestes còpies. Podríem calificar-los d'arxivistes, en contraposició als tabularii que feien més aviat una tasca de comptables. Els a commentariis solien ser lliberts, mentre que els seus subalterns, els adiutores a commentariis, solien ser esclaus, tot i que aquesta norma no era del tot rígida.

## Referències

* ↑ Weaver, P. R. C. Familia Caesaris: a social study of the Emperor's freedmen and slaves (en anglès), 2008, p. 241. ISBN 978-0-511-89573-9.
* ↑ Abid, Mohammed. Esclaves et affranchis impériaux en Afrique proconsulaire sous le Haut-Empire romain (en francès), 2017, p. 21 i seg. ISBN 978-9938-924-92-3.
# Lluís Felip I

Lluís Felip I és el nom dels següents personatges:
* Lluís Felip I de França, (París, 1773 - Claremont, Anglaterra, 1850), duc titular d'Orleans i rei de França (1830-1848)
* Lluís Felip d'Orleans (IV duc d'Orleans), (Versalles, 1725 - Sainte-Assise, 1785), príncep de sang de França dels Orleans i duc d'Orleans
# Vallepietra

Vallepietra és un comune (municipi) de la ciutat metropolitana de Roma, a la regió italiana del Laci, situat uns 60 km a l'est de Roma, a la zona dels Monts Simbruini. L'1 de gener de 2018 tenia 268 habitants.
Valleprieta limita amb els municipis de Camerata Nuova, Cappadocia, Filettino, Jenne, Subiaco i Trevi nel Lazio.

## Llocs d'interès

Santuari de la Santissima Trinità, probablement un assentament rocós de l'època neolítica, i més tard un lloc d'adoració popular relacionat amb les abadies benedictines a Subiaco. Encara és avui objecte de peregrinacions. L'objectiu de l'adoració popular és un fresc representant la «Trinitat», que data probablement del segle xii i que té fortes influències romanes d'Orient.

## Referències

* ↑ «Resident population on 1st January 2018» (en anglès). ISTAT. [Consulta: 16 abril 2019].

## Enllaços externs

* Vallepietra - Lloc web oficial (italià)
# Georgios Papasideris

Georgios Saranti Papasideris (en grec: Γεώργιος Σαράντη Παπασιδέρης, Koropi, 1875 - 1920) fou un atleta i aixecador grec que va prendre part en els Jocs Olímpics de 1896 a Atenes.
Papasideris va participar en dues proves d'atletisme i una d'halterofília. En la prova de llançament de pes va guanyar la medalla de bronze amb un millor llançament de 10,36 metres, mentre que en la de llançament de disc no passà a la millora.
En la prova d'aixecament amb dos braços del concurs d'halterofília acabà en quarta posició, amb un pes aixecat de 90 kg.

## Referències

* ↑ «Georgios Papasideris» (en anglès). sports-reference.com. Arxivat de l'original el 2012-08-03. [Consulta: 2 setembre 2012].
# Lluís Felip Solé i Fa

Lluís Felip Solé i Fa (Tarragona, 23 de juliol de 1946) és un bisbe català responsable del Bisbat de Trujillo, a Hondures, des del 2005.
Va cursar la primària i secundària a La Salle de Tarragona, es diplomà en Magisteri i fou professor durant quatre anys a Tarragona abans que l'ordenés sacerdot el bisbe Josep Pont i Gol. Després marxà a Hondures un any, i tornà a Espanya com a director del Centre de Rehabilitació i Protecció de Menors d'Alacant. El 1981 tornà a Hondures, i estigué a la parròquia de Puerto Cortés, San Pedro Sula i La Mosquitia. Des del 2005 és bisbe del Bisbat de Trujillo.

## Referències

* 1 2 «P. Lluis Solè nombrado Obispo de Trujillo». HijasCaridad. Hijas de la Caridad. Arxivat de l'original el 21 de juny 2010. [Consulta: 19 febrer 2015].
* ↑ «La Diócesis de Trujillo: 25 años de misión, historia y martirio». Semanario Fides, 2010 [Consulta: 19 febrer 2015].
# Vallemaio

Vallemaio és un comune (municipi) de la província de Frosinone, a la regió italiana del Laci, situat a uns 120 km al sud-est de Roma i a uns 50 km al sud-est de Frosinone.
Vallemaio limita amb els municipis de Castelforte, Castelnuovo Parano, Coreno Ausonio, San Giorgio a Liri, Sant'Andrea del Garigliano i Sant'Apollinare.
A 1 de gener de 2019 tenia 924 habitants.

## Referències

* ↑ ISTAT - Resident population on 1st January

## Enllaços externs

* web oficial (italià)
# Parc Nacional Boscos de Cantanhez

El Parc Nacional dels Boscos de Cantanhez (en portuguès: Parque Nacional das Florestas de Cantanhez) és un espai protegit creat al març de 2007 pel govern del país africà de Guinea Bissau, específicament al sud del seu territori prop de la frontera amb Guinea.
El lloc representa l'últim fragment de bosc primari a Guinea Bissau i l'hàbitat de diverses espècies, així com de diverses poblacions de ximpanzés; posseeix un clima tropical amb dues estacions, una plujosa i una altra seca. Ocupa una superfície de 1.067 quilòmetres quadrats.

## Referències

* ↑ Govern de Guinea Bissau. «Parque Nacional de los Bosques de Cantanhez».
* ↑ https://web.archive.org/web/20120512010247/http://www.thegef.org/gef/sites/thegef.org/files/documents/document/04-14-10%20Council%20document_3.pdf
* ↑ http://www.entomologica.es/cont/publis/actividades/LibroResumenesXIVCIE.pdf

## Vegeu també

* Geografia de Guinea Bissau
* Geografia d'Àfrica
# Reactiu de Fehling

El reactiu de Fehling, també anomenat licor de Fehling, s'utilitza com a reactiu per a la determinació de sucres reductors, ja que detecta la presència de grups aldehid lliures en el carboni anomèric. Fou desenvolupat pel químic alemany Hermann von Fehling. El reactiu de Fehling és una mescla de dues solucions (Fehling A i Fehling B), la composició de les quals pot variar lleugerament. Per exemple, pot tractar-se de sulfat de coure (II) (CuSO₄) 0,25M (Fehling A) i d'una dissolució alcalina de tartrat de sodi i potassi (Fehling B). El reactiu, inicialment blau fosc, en reacció amb els aldehids forma un precipitat vermell (l'òxid de coure), per la qual cosa serveix per a detectar-los:
       R-CHO + 2Cu$^{2+}$$_{(aq)}$ + 5OH$^-$ → RCOO$^-$ + Cu₂O$_{(s)}$ + 3H₂O
Un exemple del seu ús pràctic és la detecció de glucosa en l'orina, per tal de diagnosticar la diabetis.
També té un gran ús en la detecció de compostos orgànics consituïts per midó i glucogen.

## Vegeu també

* Reacció de Benedict
# Cassandre (desambiguació)

Cassandre és el nom dels següents personatges:
* Cassandre de Macedònia fou un epígon i rei de facto de Macedònia.
* Cassandre de Corint, mercader corinti
* Cassandre d'Egina, polític de la Lliga Aquea
* Cassandre, general del rei Filip V de Macedònia.
* Cassandre (sèrie de televisió)
# 222 aC

El 222 aC va ser un any del calendari romà prejulià. Durant la República i l'Imperi Romà, era conegut com a any del consolat de Calvus i Marcel (o també any 532 ab urbe condita). L'ús del nom «222 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Imperi Selèucida

* Laodice III, filla de Mitridates II del Pont, es casa amb el rei selèucida Antíoc III.

### Antiga Grècia

* Batalla de Sel·làsia, lliurada a Sel·làsia entre Antígon III Dosó del Regne de Macedònia i Cleòmenes III rei d'Esparta.
* Cleòmenes, derrotat, fuig cap a Esparta i no es vol sotmetre a Antígon. Embarca a Gitíon cap a Egipte on la seva mare i els seus fills ja hi eren, com a ostatges de Ptolemeu III Evergetes I (246 aC-222 aC), aliat seu.

### Antiga Roma

* Aquest any són elegits cònsols Gneu Corneli Escipió Calvus i Marc Claudi Marcel.
* Els ínsubres, que havien estat derrotats l'any anterior (223 aC) pels cònsols Publi Furi Fil i Gai Flamini, demanen la pau, però els cònsols rebutgen l'oferiment.
* Els lígurs fan una aliança amb els gesats de més enllà dels Alps, que envien trenta mil homes. Escipió i Marcel envaeixen les planes del riu Po i assetgen la ciutat d'Acerrae. Els gals, amb deu mil homes, responen assetjant Clastídium.
* Batalla de Clastídium. Marc Claudi Marcel s'enfronta als gals i els derrota completament. Obté les spolia opima, un dels majors honors a l'antiga Roma, en matar Viridòmar, el cap dels gals, en un combat personal.
* Escipió Calvus conquereix Acerrae, i després, Mediolanum, la ciutat més important, i els ínsubres es sotmeten incondicionalment. Escipió va tenir un paper important durant tota la campanya o potser la principal, però només Marcel va rebre els honors del triomf.

## Necrològiques

* Mort de Ptolemeu III Evèrgetes I, rei d'Egipte de causes naturals. El succeeix el seu fill gran Ptolemeu IV Filopàtor.
* Ctesibi, inventor i matemàtic nascut a Alexandria el 284 aC.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Polibi. Història, V, 43
* ↑ Polibi. Història, II, 65
* ↑ Polibi. Història, II, 66, 67
* ↑ Polibi. Història, II, 34
* ↑ Polibi. Història, II, 35
* ↑ Plutarc. Vides paral·leles: Marcel, IX, 6
* ↑ Plutarc. Vides paral·leles: Marcel, IX, 8
* ↑ Plutarc. Vides paral·leles: Marcel, IX, 9
* ↑ Joan Zonaràs. Compendi d'història, VIII, 20
* ↑ Polibi. Història, II, 71
* ↑ Flamand, Jean-Marie (et al.). Dictionnaire des philosophes antiques. 2. París: CNRS, 1994, p. 286. ISBN 9782271051950.
# Malakéievo

Malakéievo - Малакеево (rus) - és un poble de l'óblast de Bélgorod, a Rússia. El 2010 tenia 825 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Nou bales

Nou bales (títol original en anglès, 9 Bullets) és una pel·lícula de thriller d'acció estatunidenca del 2022 escrita i dirigida per Gigi Gaston, protagonitzada per Lena Headey, Sam Worthington i Dean Scott Vazquez. La pel·lícula es va produir a Califòrnia durant l'auge de la pandèmia de la COVID-19. La inspiració de Gaston per a la pel·lícula es va basar en la seva estreta amistat amb l'intèrpret burlesc Gypsy Rose Lee. La pel·lícula abans era coneguda com a Gypsy Moon. Es va estrenar en una selecció limitada de cinemes dels Estats Units el 22 d'abril de 2022 a càrrec d'Screen Media, va recaptar 193.908 dòlars en ingressos totals a tot el món i va rebre crítiques generalment negatives. S'ha doblat i subtitulat al català.

## Referències

* ↑ «Nou bales». FilminCAT. [Consulta: 11 juliol 2023].
* ↑ Berger, Laura. «Gigi Gaston Talks "9 Bullets," Her Action Pic About Second Chances Starring Lena Headey» (en anglès americà), 22-04-2022. Arxivat de l'original el 2023-01-28. [Consulta: 28 gener 2023].
* ↑ Cuevas, Jailene. «Greenwich director's movie starring 'Game of Thrones' actress premieres this month» (en anglès americà), 13-04-2022. Arxivat de l'original el 2023-01-28. [Consulta: 28 gener 2023].
* ↑ Bane, Grayson. «9 Bullets: Plot, Cast, & Everything Else We Know» (en anglès), 12-04-2022. Arxivat de l'original el 2023-01-28. [Consulta: 28 gener 2023].
* ↑ Clarke, Cath. «Nine Bullets review – Lena Headey and her on-screen smoulder on the run from the mob» (en anglès), 30-05-2022. Arxivat de l'original el 2022-10-19. [Consulta: 28 gener 2023].
* ↑ Whitakker, Richard. «Movie Review: 9 Bullets» (en anglès americà), 22-04-2022. Arxivat de l'original el 2023-01-28. [Consulta: 28 gener 2023].
* ↑ «9 Bullets». Goita què fan, ara!. [Consulta: 9 juliol 2023].

## Enllaços externs

* Nou bales - Lloc web oficial
# Serrat de la Comella del Cortal

El Serrat de la Comella del Cortal és una serra situada al municipi de Soriguera a la comarca del Pallars Sobirà, amb una elevació màxima de 1.600 metres.
# Parc Nacional Canaima

El Parc Nacional Canaima és un parc nacional situat a l'Estat Bolívar, Veneçuela. Va ser instaurat el 12 de juny de 1962 i declarat Patrimoni de la Humanitat per la UNESCO l'any 1994.
S'estén al llarg de 30.000 km² fins a la frontera amb la Guyana i el Brasil, per la seva grandària és considerat el sisè parc nacional més gran del món. Prop de 65% del parc està ocupat per altiplans de roca trucades tepuyés. Aquests constitueixen un medi biològic únic, presentant també un gran interès geològic. Els seus penya-segats escarpats i les seves caigudes d'aigua (incloent el Salt Angel, que és la caiguda d'aigua més elevada del món, a 1.002 m) formen paisatges espectaculars.

## Tepuis

Alguns dels tepuis més destacats de la zona són:
* Auyantepui, amb el famós Salt de l'Àngel o Parakupa-vena (anomenat així en honor del seu descobridor Jimmie Angel)
* Roraima (inspiració de la novel·la El Món perdut de Conan Doyle)
* Cuquenán (o Kukenan)
* Yuruaní

## Galeria fotogràfica

* Panoràmica de la Llacuna de Canaima
* Posta de sol al tepui Cuquenán.
* Quebrada de Jaspe.
* Mont Roraima.
* Tepui Cuquenán.
* La Gran Sabana
* Tepuis a Canaima.
* Chinak-Meru.
* Cataractes Kamá.
* Cataractes de Canaima.
* Cuquenán.
* Vista des de l'avió de la Llacuna de Canaima, Saltos Golondrina, Saltos Ucaima i les pistes d'aterratge
* llacuna de Canaima
* Granota negra del Roraima (Oreophrynella quelchii)
* Part superior de l'altiplà de l'Auyantepui
* El Foso (Roraima)

## Enllaços externs

* Instituto Nacional de Parques de Venezuela (castellà)
* La Gran Sabana Arxivat 2011-10-07 a Wayback Machine. (castellà)
* Recull fotogràfic del parc (castellà)
# Borsa de Casablanca

La Borsa de Casablanca (àrab: بورصة الدار البيضاء, Būrṣat ad-Dār al-Bayḍāʾ; francès: Bourse de Casablanca) va ser fundada el 1929 essent la tercera borsa més antiga d'Àfrica. El 2007, tenia 71 companyies cotitzant, amb una capitalització de 77.000 milions de dòlars dels Estats Units. Inicialment feia servir un índex borsari propi, anomenat IGB, que el gener de 2002 va ser reemplaçat per dos nous índexs, el MASI i el MADEX.

## Referències

* ↑ Bourse de Casablanca

## Enllaços externs

* El seu lloc internet oficial en anglès i francès
# Cassandre d'Egina

Cassandre d'Egina (grec antic: Κάσσανδρος, llatí: Cassander) fou un polític de la Lliga Aquea del segle ii aC.
En una assemblea a Megalòpolis l'any 186 aC va donar suport a Apol·lònides de Sició per persuadir a l'assemblea de rebutjar els 120 talents que oferia el rei Èumenes II de Pèrgam. Allí va explicar que Egina havia estat conquerida pel romà Publi Sulpici Galba Màxim el 208 aC a conseqüència de la seva adhesió a la Lliga Aquea, i que Roma l'havia lliurat a Etòlia; que els etolis l'havien venut a Àtal I de Pèrgam, pare d'Èumenes, i que la bona voluntat del rei de Pèrgam s'havia de demostrar amb el retorn de la llibertat l'illa i no amb diners, i va instar a l'assemblea a no rebre cap moneda que impedís la llibertat dels eginetes. L'assemblea va rebutjar els diners d'Èumenes, segons Polibi, Titus Livi i Plutarc.

## Referències

* ↑ 3.Cassander a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 621
# Abd-Al·lah ibn al-Muqaffa

Rōzbih pūr-i Dādōē (persa: روزبه پور دادویه), conegut després de convertir-se a l'islam com a Abd-Al·lah ibn al-Muqaffa (àrab: عبد الله بن المقفع, ʿAbd Allāh ibn al-Muqaffaʿ) o, més senzillament, com a Ibn al-Muqaffa (720-756), fou un autor persa en llengua àrab, un dels primers traductors a l'àrab de les obres literàries de les civilitzacions índia i iraniana i creador de la prosa literària àrab.
Era nadiu de Fars, membre d'una família noble persa. Va morir amb 36 anys, deixant una obra considerable, tant traduccions com obres originals.

## Bibliografia

* Encyclopaedia of Islam, Brill Publishers, Leiden, s.v. "Ibn al-Muḳaffaʿ".
* J. Derek Latham, EBN AL-MOQAFFAʿ, ABŪ MOḤAMMAD ʿABD-ALLĀH RŌZBEH a Encyclopaedia Iranica.

### Traduccions al català

* Ibn Al-Muqaffa, Abd-Al·lah; Castells i Criballés, Margarida (traducció). Ètica i educació per a governants. Barcelona: Angle Editorial, juny 2014 (El far, num. 23). ISBN 978-84-16139-06-4.
# Lockhart

«Lockhart» té aquests significats:
* Lockhart (Alabama)
* Lockhart (Carolina del Sud)
* Lockhart (Florida)
* Lockhart (Texas)
* Guillermo Lockhart
# Nou contes (Salinger)

Nou contes (Nine Stories, 1953) és una col·lecció de relats breus de l'escriptor estatunidenc J. D. Salinger. Els contes van aparèixer publicats separadament entre els anys 1948-1953, i el recull va aparèixer l'abril de 1953. El llibre inclou alguns dels contes més populars de Salinger, com ara A Perfect Day for Bananafish i For Esmé –with Love and Squalor. En alguns països, el títol d'aquest conte apareix dins el títol del llibre (For Esmé –with Love and Squalor, and Other Stories).
L'escriptor Quim Monzó en va fer la traducció catalana, publicada el 1986 per l'editorial Empúries.
Els contes són:
* "Un dia esplèndid per als peixos plàtans" ("A Perfect Day for Bananafish")
* "L'oncle Wiggily a Connecticut" ("Uncle Wiggily in Connecticut").
* "Just abans de la guerra amb els esquimals" ("Just Before the War with the Eskimos").
* "L'home rialler" ("The Laughing Man").
* "Allà baix a la barca" ("Down at the Dinghy").
* "A Esmé, amb amor i abjecció" ("For Esmé, with Love and Squalor").
* "Boca preciosa i verds els meus ulls" ("Pretty Mouth and Green My Eyes").
* "El període blau de De Daumier-Smith" ("De Daumier-Smith's Blue Period").
* "Teddy" ("Teddy").

## Bibliografia

* J. D. Salinger, Nou contes, editorial Empúries, Barcelona, 1986; traducció de Quim Monzó. ISBN 84-7596-854-6.

## Enllaços externs

* Un resum de Nine Stories (anglès).
* Dead caulfields (anglès), pàgina web sobre la vida i obra de J. D. Salinger.
# Uncaria rhynchophylla

La Uncaria rhynchophylla és una planta amb flors del gènere Uncaria, de la família de les rubiàcies. A la Xina és coneguda pel nom Gou Teng o diào gōu téng 釣鉤藤, 钓钩藤, i s'hi utilitza en la medicina tradicional.

## Descripció

La planta creix en forma de parra, puntejada amb un seguit d'espines que recorden l'urpa d'un gat, nom català d'una altra planta del mateix gènere. La seva escorça s'aprofita per a l'obtenció del remei popular.
La planta conté flavonoides així com l'alcaloid rhynchophylina (+)-catequina i (-)-epicatequina.

## Referències

* ↑ Hou WC, Lin RD, Chen CT, Lee MH Monoamine oxidase B (MAO-B) inhibition by active principles from Uncaria rhynchophylla, article a Journal of Ethnopharmacology 2005 Aug.; 100 (1-2): 216–20. PMID: 15890481
* ↑ Shi JS, Yu JX, Chen XP, Xu RX. Pharmacological actions of Uncaria alkaloids, rhynchophylline and isorhynchophylline. Acta Pharmacologica Sinica. 2003 Feb; 24(2): 97-101. PMID: 12546715

## Enllaços externs

* Plants for a Future: propietats mèdiques (anglès)
* Estudis mèdics sobre la planta (anglès)
# Pectinasa

Pectinasa és un terme general per a enzims, com la pectoliasa, pectozima i poligalacturonasa, comunament referits com enzims pèctics. Trenquen la pectina, un substrat de polisacàrid que es troba en la paret cel·lular de plantes.
Els enzims pectinases es fan servir en processos que degraden materials vegetals com els d'extreure sucs de fruites. Des de la dècada de 1960 les pectinases es fan servir en la fabricació de vi i en la cervesa.
La pectinasa s'extreu de fongs com Aspergillus niger.

## Òptim ambiental

La pectinasa comercial es pot activar entre 45 a 55 °C i treballa bé a pH de 4.5 a 5.5

## Enllaços externs

* Pectinase Database website Arxivat 2019-09-15 a Wayback Machine. - Gives complete information of pectinase enzymes and their structures, classifications, specific activities, literature, drug design, list of industries, etc.
* ↑ «Pectinase Information». Arxivat de l'original el 2019-09-15. [Consulta: 25 març 2021].
# Celón

Celón, o Zalón en asturià, és una parròquia del conceyu asturià d'Allande. Té una població de 117 habitants (INE, 2011) per una superfície de 3,83 km².
Limita al nord amb Villagrufe, a l'est amb Villavaser, al sud amb Lomes i a l'oest amb Villaverde.
es troba a 540 msnm i a 5 km de Pola de Allande, capital del conceyo.
El codi postal és 33889.

## Entitats de població

* Celón (Zalón): es troba a 540 msnm i a 5 km de Pola de Allande, capital del conceyo.
* Presnas (Presnes en asturià)
* San Martín de Beduledo (Samartín de Beduléu)
* Pumar
* La Vega de Truelles (La Veiga Truelles)
# Mahboub Juma'a Mubarak

Mahboub Juma'a Mubarak (Kuwait, 17 de setembre de 1955) és un exfutbolista kuwaitià de les dècades de 1970 i 1980.
Fou internacional amb la selecció de futbol de Kuwait amb la qual participà a la Copa del Món de futbol de 1982.
Pel que fa a clubs, destacà a Al-Salmiya SC.

## Referències

* ↑ 1982 FIFA World Cup Spain Arxivat 2011-10-07 a Wayback Machine.
* ↑ «FIFA profile». Arxivat de l'original el 2014-12-09. [Consulta: 26 maig 2021].
* ↑ Mahboub Juma'a Mubarak a National-Football-Teams.com (anglès)
# Cap de la Devesa (Bagà)

El Cap de la Devesa és una muntanya de 1.754 metres que es troba al municipi de Bagà, a la comarca catalana del Berguedà.
# Walterswil (Berna)

Walterswil és un municipi del cantó de Berna (Suïssa), situat a l'antic districte de Trachselwald i a l'actual Districte administratiu d'Oberaargau.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].